STATUTUL

UNIUNII  JUDEŢENE  SANITAS

M A R A M U R E Ş

CAPITOLUL  I

DISPOZIŢII  GENERALE


Art. 1 –Uniunea Judeţeană SANITAS Maramureş este  organizaţie sindicală cu caracter socio-profesional, de nivel judeţean, constituită la nivel de unităţi sanitare, de asistenţă socială şi la nivelul altor activităţi si servicii conexe, prin asocierea pe baza liberului consimţământ a sindicaliştilor din sistemul public si privat.


Art. 2 – Uniunea Judeţeană SANITAS este o organizaţie sindicală independentă  faţă de organele de stat, faţă de partidele  politice si faţă de patronat.


Art. 3 –Uniunea  Judeţeană SANITAS Maramureş este afiliată la Federaţia Sanitas România.


Art. 4 – Uniunea Judeţeană SANITAS Maramureş numită în continuare şi Sindicatul Sanitas Maramureş funcţionează ca  persoană juridică pe baza Statutului propriu, a  Hotărârii Judecătoreşti  conform Sentinţei Civile Nr. 21, din 12 martie  1992 şi are sediul în Baia Mare, strada Victoriei nr. 94-96 Mezanin.                                                                  

CAPITOLUL  II

OBIECTIVELE ŞI MIJLOACELE DE ACŢIUNE ALE  SINDICATULUI  SANITAS


Art. 5 – Sindicatul Sanitas are ca obiectiv principal  organizarea unităţii şi forţei de muncă a membrilor săi pentru apărarea drepturilor, libertăţilor si intereselor generale ale membrilor de sindicat.


Art. 6 – Sindicatul Sanitas promovează relaţiile de colaborare şi solidaritate cu toate organizaţiile sindicale locale, naţionale şi internaţionale care susţin aspiraţiile democratice, dreptatea socială, libertatea si pacea.


Art. 7 – Sindicatul Sanitas Maramureş promovează şi susţine elaborarea unor proiecte de acte normative referitoare la sectorul sanitar  şi de asistenţă socială pentru recunoaşterea importanţei sociale a întregului corp medico-sanitar, precum şi pentru protecţia socială a tuturor salariaţilor, membrii de sindicat.

Art. 8 – Sindicatul Sanitas susţine şi apără drepturile şi interesele profesionale, economice, sociale, juridice, culturale, sportive şi turistice ale membrilor de sindicat.


Art.  9 – Pentru realizarea obiectivelor propuse, Sindicatul SANITAS va acţiona prin următoarele mijloace specifice luptei sindicale:

a) sesizarea, petiţia, interpelarea, protestul scris;

b) negocierea, medierea, concilierea;

c) întrunirea, mitingul, marşul, demonstraţia, pichetul de protest;

d) greva ( în concordanţa cu prevederile legii );

e) orice alte mijloace prevăzute de legislaţia internă sau Convenţiile internaţionale ratificate de statul român.

CAPITOLUL  III

PRINCIPII  DE  ORGANIZARE


Art. 10 – Principiile fundamentale ale organizării şi funcţionării Sindicatului Sanitas sunt: unitatea de acţiune sindicală,  democraţia, solidaritatea, exprimarea liberă si respectul opiniilor, alegerile democratice.


Art. 11 – Membrii  ai Sindicatului Sanitas Maramureş pot fi oricare salariaţi din unitaţile enunţate la Art. 1 şi care îşi desfăşoară activitatea în unităţile publice sau private.


Art. 12 Organizaţiile sindicale afiliate  la Uniunea Județeană SANITAS sunt formate din membrii de sindicat care provin din randul personalului medico-sanitar, de specialitate, auxiliar, tehnic, administrativ, inclusiv funcţionari publici reuniţi indiferent de naționalitate, sex, convingeri politice, religie și vârstă, după caz.


Art.13(1) – Calitatea de membru al Sindicatului Sanitas se  pierde în urmatoarele situaţii:

a) retragere;

b) autodizolvarea organizaţiei;

c) excluderea din Uniune ca urmare a nerespectării prevederilor prezentului statut.

                   (2) Pierderea calităţii de membru determină anularea oricărui drept asupra patrimoniului Sindicatului. 

Art. 14 – Sindicatul Sanitas Maramureş are dreptul de a-şi elabora reglementări proprii, de a-şi alege liber reprezentanţii, de a-şi organiza gestiunea şi activitatea, de a-şi formula programe proprii de acţiune pe baza votului liber exprimat al membrilor săi.

Art. 15 – Alegerea Preşedintelui, a celorlalţi membrii ai Biroului Operativ şi a Preşedintelui Comisiei de Revizie şi Control Financiar, se face prin vot o dată la 4 ani.


Art. 16 – În cazul dizolvării Uniunii Judeţene, patrimoniul se împarte între MEMBRII existenţi la data dizolvării, proporţional cu numărul membrilor fiecărui sindicat la data dizolvării.


Art. 17 – Sindicatul Sanitas Maramureş se poate afilia liber consimţit la organizaţii sindicale din ţară şi străinătate.

CAPITOLUL  IV

DREPTURILE  ŞI  OBLIGAŢIILE  MEMBRILOR

a) DREPTURI
Art. 18 – Să fie reprezentaţi în organele de conducere şi coordonare.

Art. 19 – Să beneficieze de sprijin în susţinerea acţiunilor revendicative la 

nivel local, judeţean, naţional.


Art. 20 – Să beneficieze de sprijin de specialitate.


Art. 21 – Să fie informaţi asupra activităţii Uniunii Judeţene.


Art. 22 – Să li se faciliteze accesul la organele puterii locale, instituţii publice, organismele guvernamentale şi organizaţiile neguvernamentale.


Art. 23 – Să beneficieze de serviciile sindicale asigurate de Uniune.

Art. 24 – Să se retraga din Uniune in conformitate cu  prevederile statutare.


Art. 25 – Să prezinte şi să susţina fără nici un fel de îngrădire moţiuni, amendamente, rezoluţii, programe proprii de acţiune în interesul general al Uniunii Judeţene.


Art. 26 – Să fie reprezentaţi de Uniune în faţa organizaţiilor sindicale, profesionale şi patronale, precum şi în relaţia cu organele puterii de stat, instituţiile publice, organismele guvernamentale şi organizaţiile neguvernamentale, la toate nivelurile, după caz.

b) OBLIGAŢII

Art. 27 – Să respecte Statutul şi Regulamentul de Organizare şi Funcţionare 

a Sindicatului SANITAS MARAMURES. Să se supună controlului Comisiei județene de Cenzori.

Art. 28 – Sa  respecte termenele şi cuantumurile stabilite cu titlu de contribuţie la constituirea fondului central. Intîrzierile la plata cotizaţiei mai mult de trei luni se sancţionează conform Regulamentului de Organizare şi Funcţionarea al Uniunii.


Art. 29 – Să participe activ la toate acţiunile iniţiate de Sindicatul SANITAS.


Art. 30 – Să nu iniţieze nici o acţiune în numele şi/sau împotriva intereselor Uniunii.


Art. 31 – Să respecte hotărările şi deciziile organelor de conducere ale Uniunii Judeţene.

c) RECOMPESE

Art. 32 – Membrii Sindicatului Sanitas şi reprezentanţii aleşi în organele de 

conducere, execuţie şi control, au dreptul la recompese morale şi materiale conform Hotărârii organului de conducere.

d) SANCŢIUNI

Art. 33 – Membrii Sindicatului şi reprezentanţii aleşi în organele de

conducere, execuţie şi control, pot fi sancţionaţi pentru incălcarea prevederilor statutare conform Regulamentului de Funcţionare şi Organizare.

CAPITOLUL  V

ORGANELE  DE  CONDUCERE


Art. 34 – Organele de conducere ale Sindicatului Sanitas Maramureş sunt:

a) Conferinţa;

b) Consiliul;

c) Biroul Operativ;

d) Preşedintele.

a) CONFERINŢA

Art. 35 – Este organul superior de conducere al Sindicatului SANITAS

 Maramureş.


Art. 36 – Este statutar constituită în prezența a două treimi din numărul delegaţilor desemnaţi pe baza normelor de reprezentare stabilite de Consiliu.


Art. 37 – Aprobă Statutul şi modificările Statutului Uniunii Judeţene elaborate de Consiliu.


Art. 38 – Validează hotărârile privind excluderile unor membrii.


Art. 39 – Analizează şi aprobă activitatea Consiliului.


Art. 40 – Validează bugetul Uniunii.


Art. 41 – Validează hotărârile  Consiliului privitoare la aderarea de membrii.


Art. 42 – Aprobă hotărârile Consiliului privitoare la strategii.


Art. 43 – Validează Regulamentul de Organizare şi Funcţionare.


Art. 44 – Alege prin vot secret Preşedintele Uniunii Judeţene SANITAS şi ceilalţi membrii ai Biroului Operativ.
-Alege Președintele Comisiei de Cenzori.

Art. 45 – Hotărăşte cuantumul cotizaţiilor membrilor de Sindicat.


Art. 46 – Validează sau invalidează contestaţiile aduse activităţii Consiliului.


Art. 47–Acordă mandat de conducere Consiliului pe perioada dintre Conferinţe.

b)   CONSILIUL

Art. 48 – Este organul de conducere al Sindicatului Sanitas Maramureş pe  

perioada dintre Conferinţe.


Art. 49 – Se constituie de drept din membrii Biroului Operativ şi liderii sindicatelor afiliate, ai spitalelor sau ale altor structuri cu sau fără personalitate juridică.


Art. 50 – Este statutar constituit în prezenţa a două treimi din numărul membrilor săi şi ia hotărâri cu majoritate simplă. Se întruneşte lunar sau de câte ori este nevoie la convocarea Președintelui, a Biroului Operativ, a unei treimi din numărul membrilor Consiliului sau la propunerea Comisiei de Cenzori.


Art. 51 – Hotărârile Consiliului sunt obligatorii pentru membrii Uniunii Judeţene dar şi pentru Biroul Operativ şi Comisia de Cenzori.


Art. 52 – Aprobă bugetul Sindicatului Sanitas Maramureş.


Art. 53 – Aprobă Regulamentul de Organizare şi Funcţionare, care cuprinde:

a) Regulamentul Conferinţei;

b) Regulamentul Consiliului;

c) Regulamentul Biroului Operativ;

d) Regulamentul Comisiei de Cenzori;

e) Regulamentul de Deconturi.

Art. 54 – Validează Regulamentele de Organizare şi Funcţionare ale Comisiilor de lucru.


Art. 55 – Hotărăşte afilierea sau retragerea Sindicatului Sanitas Maramureş la şi de la alte organizaţii interne şi internaţionale.


Art. 56 – Hotărăşte aderarea sau excluderea membrilor.


Art. 57 – Analizează şi hotărăşte asupra propunerilor Biroului Operativ şi ale membrilor Consiliului privind recompensele, sancţiunile, conform Regulamentului Consiliului.


Art. 58 – (1) Alege şi revocă membrii Comisiei de Cenzori la propunerea Şefului Comisiei.         

· (2) Alege şi revocă membrii Comisiei de Etică.

Art. 59 – Desemnează Comitetul de Organizare a Acţiunilor de Protest, Comisia de Negociere şi acordă  mandat de reprezentare membrilor Consiliului, la propunerea Biroului Operativ.


Art. 60 – Hotărăşte deschiderea şi închiderea conflictelor de muncă la nivel local.


Art. 61 – Desemnează titularii Comisiilor, îi revocă şi îi repartizează în coordonarea membrilor Biroului Operativ, la propunerile acestuia.


Art. 62 – Analizează periodic activitatea Biroului Operativ şi soluţionează contestaţiile privind hotărârile acestuia.


Art. 63 – Hotărăşte constituirea unor fonduri cu destinaţii speciale la nivelul Sindicatului.


Art. 64 –   Elaborează propuneri de modificare a Statutului Sindicatului.


Art. 65 – Stabileşte principiile de salarizare pentru structura de conducere, execuţie şi control a Sindicatului.


Art. 66 – Convoacă în sesiune ordinară sau extraordinară Conferinţa.


Art. 67 – Acordă mandat de conducere Biroului Operativ pe perioada dintre sesiuni şi îndeplineşte alte atribuţii încredinţate de Conferinţă.

c)   BIROUL OPERATIV
Art. 68 – Asigură  coordonarea şi conducerea activitӑţii curente a Uniunii Judeţene între şedintele de Consiliu. 


Art. 69 – Se constituie din:

-1preşedinte

-1prim-vicepreședinte

-2 vicepreşedinţi

-1secretar unional
aleşi prin vot secret  de Conferinţӑ pe o perioada de 4 ani.


Art. 70 – Se întruneşte ori de cte ori este nevoie la convocarea Preşedintelui  


Art. 71 –  Este statutar întrunit în prezenţa a jumătate plus unu dintre membrii sӑi şi ia hotӑrâri cu majoritate simplӑ.


Art. 72 – Aprobă Regulamentele de Funcţionare şi organizare ale Comisiilor şi le supune validării Consiliului.


Art. 73 – Poate convoca în sesiune ordinară sau extraordinară Consiliul.


Art. 74 – Propune Consiliului recompense şi/sau sancţiuni.


Art. 75 – Prezintă spre aprobare Consiliului proiectul de buget al Sindicatului Sanitas Maramureş.


Art. 76 – Reprezintă Sindicatul în raporturile cu proprii membri, cu Federația și Confederația, cu organele puterii de stat, instituţiile publice, organismele guvernamentale, organizaţiile neguvernamentale şi îndeplineşte alte atribuţii încredinţate de organele superioare de conducere.

d) PREŞEDINTELE

Art. 77– Este ales de Conferinţă pe o perioadă de 4 ani prin vot secret.

Art. 78– Reprezintă Sindicatul Sanitas Maramureş în relaţiile cu terţii.


Art. 79– Conduce şi coordonează activitatea Membrilor, Biroului Operativ,  ale Consiliului şi ale Conferinţei.


Art. 80– Convoacă Biroul Operativ și Consiliul Județean în şedinţele de lucru.


Art. 81– Acordă mandat scris de conducere în absenţă, prim-vicepreședintelui, vicepreşedintilor, iar în absenţa acestora unui alt membru al Biroului Operativ şi mandate de reprezentare oricărui membru al organelor de conducere colectivă ale Sindicatului.


Art. 82– Reprezintă Sindicatul Sanitas Maramureş pe plan intern şi internaţional.


Art. 83– Emite decizii pentru desfăşurarea activităţii curente a Uniunii şi îndeplineşte alte atribuţii încredinţate de organele superioare de conducere.

e) PRIM-VICEPREŞEDINTELE

Art. 84 – Îndeplineşte atribuţiile Preşedintelui în lipsa acestuia în baza 

mandatului scris acordat.


Art. 85 – Coordonează activitatea vicepreședinților şi îndeplineşte alte atribuţii stabilite de Biroul Operativ şi Consiliu.

f) VICEPREŞEDINŢII

Art. 86 – Activitatea vicepreședinților se desfăşoară pe domenii specializate: financiar, organizatoric, socio- juridic.

Art. 87 – Unul dintre Vicepreședinți(1) coordonează întreaga activitate economico-financiară a Uniunii Judeţene Sanitas Maramureş, având și rolul de trezorier.


Art. 88- Unul dintre Vicepreşedinţi(2) va fi de preferinţӑ din zona geograficӑ a Maramureşului istoric.
g) SECRETARUL

Art. 89 – Coordonează activitatea liderilor și a Comisiilor de specialitate repartizate de către Consiliu la propunerea Biroului Operativ în subordinea sa. Îndeplineşte oricare  alte atribuţii stabilite de Biroul Operativ  şi Consiliu.

Art. 90 – Secretarul îndeplineşte atribuţiile vicepreşedinţilor în lipsa acestora prin mandat scris acordat de Preşedinte.

CAPITOLUL  VI

COMISIILE


Art.  91 – Comisiile sunt:

a) Comisia Profesională;

b) Comisia Educaţională;
c) Comisia Socială;
d) Comisia Juridică;
e) Comisia Financiară;
f) Comisia de tineret.
Art.  92 – Activitatea Comisiilor se desfăşoară în conformitate cu 

Regulamentele de Organizare şi Funcţionare proprii, aprobate de Biroul Operativ şi validate de Consiliu.

CAPITOLUL  VII

CONTROLUL  FINANCIAR


Art.  93 – În cadrul Sindicatului Sanitas Maramureş funcţionează Comisia Judeţeană de Cenzori compusă din trei membrii. Şeful Comisiei de Cenzori este ales de Conferinţă pe o perioadă de patru ani iar ceilalţi doi membrii sunt aleşi de către Consiliu.


Art.  94 – Comisia de Cenzori verifică periodic activitatea financiară şi economică a Uniunii  Judeţene  Sanitas Maramureş, precum şi a tuturor sindicatelor afiliate.


Art. 95 –Comisia de Cenzori îşi desfăşoară activitatea în conformitate cu Regulamentul de Organizare şi Funcţionare propriu elaborat de Biroul Executiv şi aprobat de Consiliu.

CAPITOLUL  VIII

ORGANISMELE  PROFESIONALE  ALE

SINDICATULUI  SANITAS  MARAMUREŞ


Art.  96 – a.)   Pentru punerea în aplicare a strategiei profesionale specifice Sindicatului Sanitas Maramureş poate constitui organisme profesionale a căror activitate este coordonată de Consiliu.

             – b.)  Seful acestui organism profesional se numeşte de cӑtre Consiliu, iar activitatea este reglementatӑ de cӑtre Regulamentul de Organizare si Funcţionare propriu elaborat de cӑtre Biroul Operativ şi aprobat de Consiliu.

CAPITOLUL  IX  - ALTE ORGANISME ALE SANITAS  MARAMUREŞ
     Art. 97. (1) Uniunea Județeană SANITAS  Maramureș are propria sa Comisie de Etică  formată din 3 membri aleși de Consiliul județean pe o perioadă de 4 ani. Membrii comisiei își desemnează președintele. 

(2) Comisia judecă diferitele conflicte legate de respectarea statutului sau ale regulamentelor organizației. 

(3) Concluziile comisiei vor fi aduse la cunoștința Consiliului județean sub forma unor recomandări. 

(4)  În toate cazurile, deciziile privind finalizarea unor anchete ale comisiei vor fi luate de către plenul Consiliului județean. 

        
(5)  Comisia județeană de Etică are regulament propriu de funcționare care face parte integrantă din prezentul Statut.

CAPITOLUL  X

PREŞEDINTE  DE  ONOARE


Art. 98 (1)
- Este titlul acordat de Conferinţă în baza propunerilor făcute de Consiliu. Criteriile de acordare, drepturile şi obligaţiile se stabilesc prin regulament elaborat de Consiliu.

(2) - Preşedintele de onoare are rol consultativ în sindicat şi va fi delegat de drept la Conferinţele Judeţene.

CAPITOLUL  XI
FONDURILE  BĂNEŞTI  ŞI  MIJLOACELE  MATERIALE

Art. 99 – Cotizaţia salariaţilor membri ai sindicatelor afiliate reprezintӑ 0,8% din venitul brut realizat.


Art. 100 – Fondurile Uniunii Judeţene SANITAS se constituie din:

a) -  30% din contribuţia primarӑ încasatӑ la nivelul organizaţiilor. 
· Contribuţia de 20% încasatӑ şi viratӑ la Uniunea Judeţeanӑ SANITAS reprezintӑ cotizaţia pentru Federaţia SANITAS din România, Institutul de Studii Sindicale „I.C. Noica” şi pentru CNSLR-Frăția.
b) - donaţii, sponsorizӑri, alte surse atrase. 

CAPITOLUL  XII
DISPOZIŢII  FINALE


Art. 101 – Regulamentul de Organizare şi Funcţionare al  Uniunii Judeţene Sanitas Maramureş face parte integrantӑ din prezentul statut.


Art.102 – Patrimoniul Sindicatului Sanitas Maramureş este indivizibil şi netransmisibil, cu excepţia situaţiei de dizolvare, când aceasta se împarte proporţional cu numărul de membrii organizaţiilor existente la data respectivă.


Art. 103– In situaţie de comasare patrimoniul este cel rezultat prin unirea patrimoniilor organizaţiilor.
 
Art. 104 – Organizaţiile membre ale Uniunii Judeţene SANITAS Maramureş au obligaţia de a-şi armoniza statutele în concordanţӑ cu prevederile prezentului statut.

Art.105 - Sindicatul Sanitas Maramureş are ştampilă proprie, sigla, insignӑ şi drapel.

Art. 106 – Prezentul Statut adoptat de  către  Conferinţa Judeţeanӑ SANITAS intrǎ în vigoare la data adoptării lui de către Conferința Județeană.
